জলশক্তি মন্ত্রক
জল জীবন মিশনের আওতায় উত্তর-পূর্বাঞ্চলীয় রাজ্যগুলিকে ১,৬০৫ কোটি টাকা কেন্দ্রীয় অনুদান ২০২০-২১-এ উত্তর-পূর্বাঞ্চলীয় রাজ্যগুলিতে ১১ লক্ষ পাইপবাহিত জল সংযোগ
নয়াদিল্লি, ২৫ মে, ২০২১
উত্তর-পূর্বাঞ্চলীয় রাজ্যগুলিতে দ্রুত উন্নয়নের ওপর গুরুত্ব দিয়ে কেন্দ্রীয় সরকার ২০২১-২২ অর্থবর্ষে গ্রামাঞ্চলের পরিবারগুলিতে পাইপবাহিত জল সংযোগ পৌঁছে দিতে জল জীবন মিশন কর্মসূচি রূপায়ণের জন্য ১,৬০৫ কোটি টাকা অনুদান দিয়েছে। একটি অর্থবর্ষে চারটি কিস্তিতে অনুদানের মধ্যে এটি প্রথম বরাদ্দ। কেন্দ্রীয় এই অনুদানের ফলে উত্তর-পূর্বাঞ্চলীয় রাজ্যগুলিতে গ্রামাঞ্চলে পাইপবাহিত পানীয় জল সংযোগ পৌঁছে দেওয়ার মাধ্যমে সাধারণ মানুষের জীবনযাপনে মানোন্নয়ন ঘটবে।
|
|
জল জীবন মিশন : তহবিল বরাদ্দ ও অনুদান

|
|
ক্রমিক সংখ্যা
|
|
উত্তর-পূর্বের রাজ্য
|
|
বরাদ্দ
|
|
প্রদেয় অর্থের পরিমাণ
|
|
১.
|
|
অরুণাচল প্রদেশ
|
|
১,০১৩.৫৩
|
|
২৫৩.৩৮
|
|
২.
|
|
আসাম
|
|
৫,৬০১.১৬
|
|
৭০০.০০
|
|
৩.
|
|
মণিপুর
|
|
৪৮১.১৯
|
|
১২০.৩০
|
|
৪.
|
|
মেঘালয়
|
|
৬৭৮.৩৯
|
|
১৬৯.৬০
|
|
৫.
|
|
মিজোরাম
|
|
৩০৩.৮৯
|
|
৭৫.৯৭
|
|
৬.
|
|
নাগাল্যান্ড
|
|
৪৪৪.৮১
|
|
১১১.২০
|
|
৭.
|
|
সিকিম
|
|
১২৪.৭৯
|
|
৩১.২০
|
|
৮.
|
|
ত্রিপুরা
|
|
৬১৪.০৯
|
|
১৪২.৯১
|
|
মোট
|
|
৯,২৬১.৮৫
|
|
১,৬০৪.৫৬
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকার দেশের উত্তর-পূর্বাঞ্চলের উন্নয়নে সর্বোচ্চ অগ্রাধিকার দিয়েছেন। উত্তর-পূর্বের পূর্ণ সম্ভাবনাকে বাস্তবায়িত করতে প্রধানমন্ত্রীর অঙ্গীকার এবং সমগ্র এই অঞ্চলের উন্নয়নকে ত্বরান্বিত করার ক্ষেত্রে তাঁর প্রচেষ্টা সর্বজনবিদিত। ২০২১-২২ অর্থবর্ষে জল জীবন মিশনের আওতায় উত্তর-পূর্বাঞ্চলীয় রাজ্যগুলির জন্য কেন্দ্রীয় অনুদান হিসেবে বরাদ্দের পরিমাণ ৯,২৬২ কোটি টাকা। বর্ধিত অনুদানের পাশাপাশি তহবিল বরাদ্দের বিষয়টি দেশের এই অঞ্চলের অর্থনীতির বিকাশে এবং গ্রামাঞ্চলে জল সংযোগ পৌঁছে দেওয়ার ক্ষেত্রে গুরুত্বপূর্ণ ভূমিকা নেবে।
জল জীবন মিশনের আওতায় কেন্দ্রীয় বরাদ্দকৃত তহবিলের মধ্যে ৯০ শতাংশ অর্থ খরচ করা হবে জল সরবরাহ সংক্রান্ত পরিকাঠামোর মানোন্নয়নে। একইভাবে, ৫ শতাংশ অর্থ খরচ করা হবে সংশ্লিষ্ট অন্যান্য কাজে। বাকি ২ শতাংশ অর্থ জলের গুণমান বজায় রাখা ও নজরদারির কাজে খরচ করা হবে। উল্লেখ করা যেতে পারে, রাজ্য ও কেন্দ্রশাসিত অঞ্চলগুলির কাছ থেকে পাইপবাহিত জল সরবরাহের সংখ্যার ভিত্তিতে কেন্দ্রীয় সরকার তহবিল বরাদ্দ করে থাকে। রাজ্য ও কেন্দ্রশাসিত অঞ্চলগুলিকে বরাদ্দকৃত কেন্দ্রীয় অনুদান ১৫ দিনের মধ্যে একটি নোডাল অ্যাকাউন্টে স্থানান্তরিত করতে হয়। এই অ্যাকাউন্ট থেকে মিশনের আওতায় কর্মসূচি রূপায়ণে প্রয়োজনীয় অর্থ খরচ করা হয়ে থাকে। রাজ্য ও কেন্দ্রশাসিত অঞ্চলগুলিকে এমনভাবে পরিকল্পনা প্রণয়নের প্রস্তাব দেওয়া হয় যাতে সারা বছর ধরে তহবিলের অর্থ কাজে লাগানো যায়।
উত্তর-পূর্বের রাজ্যগুলিতে প্রায় ৯০ লক্ষ গ্রামীণ পরিবার রয়েছে। এর মধ্যে ৬৩ লক্ষ ৩৫ হাজার গ্রামীণ পরিবার আসামে। ২০২০-২১ অর্থবর্ষে এই রাজ্যগুলিতে প্রায় ১১ লক্ষ পাইপবাহিত নতুন জল সংযোগ পৌঁছে দেওয়া হয়েছিল। আজ পর্যন্ত উত্তর-পূর্বের রাজ্যগুলিতে ১৬ লক্ষ ২৭ হাজার পরিবারের কাছে পাইপবাহিত জল সংযোগ পৌঁছে দেওয়া হয়েছে। উল্লেখ করা যেতে পারে, সরকারের সর্বোচ্চ অগ্রাধিকারের ফলে ২০২১-২২ অর্থবর্ষে জল জীবন মিশনের আওতায় বাজেট বরাদ্দ লক্ষ্যণীয় হারে বাড়িয়ে ৫০ হাজার ১১ কোটি টাকা করা হয়েছে। এছাড়াও, পঞ্চদশ অর্থ কমিশনের পক্ষ থেকে গ্রাম পঞ্চায়েত প্রতিষ্ঠানগুলিকে জল ও স্যানিটেশন সংক্রান্ত পরিষেবার জন্য আরও ২৬,৯৪০ কোটি টাকা দেওয়া হবে। এর ফলে, ২০২১-২২ অর্থবর্ষে সারা দেশে গ্রামীণ পরিবারগুলিতে পাইপবাহিত জল সংযোগ পৌঁছে দেওয়ার জন্য মোট বরাদ্দের পরিমাণ ১ লক্ষ কোটি টাকার বেশি। সরকার আগামী তিন বছরের মধ্যে ‘হর ঘর জল’ বা প্রতিটি বাড়িতে জল সংযোগ পৌঁছে দেওয়ার যে উচ্চাকাঙ্ক্ষী পরিকল্পনা গ্রহণ করেছে তার বাস্তবায়নে জল জীবন মিশন গুরুত্বপূর্ণ ভূমিকা নিচ্ছে। ২০২৪ সালের মধ্যে প্রতিটি গ্রামীণ পরিবারে পাইপবাহিত জল সংযোগ পৌঁছে দেওয়ার লক্ষ্যে প্রধানমন্ত্রী শ্রী নরেন্দ্র মোদী ২০১৯-এর ১৫ আগস্ট জল জীবন মিশন শুরু করার কথা ঘোষণা করেন।
CG/BD/DM/….25th May, 2021……
(Visitor Counter : 127